# **Līgums**

**par pasta pakalpojumiem**

8-13.06/\_\_\_\_\_\_/2019 \_\_\_\_\_\_\_\_\_\_\_\_\_\_\_\_\_

Pasta piešķirtais Nr. Klienta piešķirtais Nr.

Mārupes novadā, 2019.gada \_\_\_\_.\_\_\_\_\_\_\_\_\_\_\_\_.

**Valsts akciju sabiedrība** **“Latvijas Pasts”** (turpmāk – Pasts), tās valdes priekšsēdētāja Mārča Vilcāna personā, kurš darbojas saskaņā ar statūtiem un valdes pilnvarojumu, no vienas puses, un

**Korupcijas novēršanas un apkarošanas birojs**, reģistrācijas Nr.90001427791, (turpmāk – Klients) tā priekšnieka Jēkaba Straumes personā, kurš darbojas saskaņā ar Korupcijas novēršanas un apkarošanas biroja likumu, no vienas puses (turpmāk kopā – Puses), pamatojoties uz Klienta organizētā iepirkuma „Par pasta un eksprespasta pakalpojumu sniegšanu” (iepirkuma identifikācijas Nr. KNAB 2019/11) rezultātiem, noslēdz šādu līgumu (turpmāk - Līgums):

1. **Līguma priekšmets un vispārīgie noteikumi** 
   1. Pasts sniedz un Klients izmanto pasta pakalpojumus un citus ar pasta pakalpojumiem saistītus pakalpojumus (turpmāk – **pasta pakalpojumi**), saskaņā ar tehniskajā piedāvājumā norādītajām prasībām (1.pielikums) un pasta pakalpojumu tarifos norādītajiem izcenojumiem (2.pielikums).
   2. Līgums attiecas uz visiem pasta pakalpojumiem, par kuru sniegšanu un izmantošanu Puses vienojas, Klientam piesakoties attiecīgajam pasta pakalpojumam interneta vietnē https://new.manspasts.lv (turpmāk – **Vietne**) un piekrītot attiecīgā pasta pakalpojuma sniegšanas noteikumiem, kas kļūst par Līguma neatņemamu sastāvdaļu (turpmāk – **vienošanās**).
   3. Gadījumā, ja vienošanās noteikumi un Līguma noteikumi ir pretrunā, tad noteicošie ir vienošanās noteikumi.
   4. Klienta e-pasta adrese/reģistrēšanās adrese Vietnē:

[dn@knab.gov.lv](mailto:dn@knab.gov.lv) (turpmāk – **E-pasts**).

* 1. Klienta e-pasta adrese visu Līgumā noteikto rēķinu saņemšanai:

[dn@knab.gov.lv](mailto:dn@knab.gov.lv) (turpmāk – **Rēķinu e-pasts**).

* 1. Ja vien konkrēts Līguma vai vienošanās punkts nenosaka citādi, visi Pasta paziņojumi Klientam tiek atzīti par Pasta rakstiski nosūtītiem un Klienta saņemtiem, ja tie ir nosūtīti e-pasta vēstules veidā uz E-pastu. Tas neierobežo Pastu papildus informēt Klientu arī citā veidā.

1. **Pušu saistības**
   1. **Pastapienākumi:**
      1. nodrošināt pasta pakalpojumu sniegšanu atbilstoši Līguma un vienošanās noteikumiem, Pasta likumam, pasta pakalpojumus reglamentējošajiem Ministru kabineta noteikumiem un citiem normatīvajiem aktiem, kas reglamentē pasta pakalpojumu sniegšanu;
      2. aprēķināt maksu par sniegtajiem pasta pakalpojumiem kalendārā (norēķinu) mēneša ietvaros un Līguma 3.2.apakšpunktā noteiktajā termiņā nosūtīt Klientam rēķinu;
      3. izskatīt Klienta sūdzības par sniegtajiem pasta pakalpojumiem, kas ir iesniegtas saskaņā ar normatīvajos aktos noteikto sūdzību iesniegšanas kārtību, un sniegt atbildi mēneša laikā no sūdzības saņemšanas dienas, ja normatīvie akti nenosaka citu atbildes sniegšanas termiņu;
   2. **Pasta tiesības:**
      1. Pasts ir tiesīgs, ja tas ir noteikts normatīvajos aktos, vienpusēji grozīt vienošanās noteikumus, pasta pakalpojumu tarifus, atlaižu apmērus un/vai to piemērošanas nosacījumus, paziņojumu nosūtot uz Līguma 1.4.apakšpunktā norādīto E-pastu ne vēlāk kā 30 (trīsdesmit) dienas pirms izmaiņu spēkā stāšanās dienas, paziņojumā norādot arī izmaiņu spēkā stāšanās dienu;

pārtraukt visu pasta pakalpojumu sniegšanu, par to brīdinot Klientu 5 (piecas) dienas iepriekš, ja Klients neievēro Līgumā vai vienošanās noteiktos Klienta pienākumus, tai skaitā neveic samaksu par pasta pakalpojumiem nolīgtajā termiņā vai neveic jebkurus citus maksājumus nolīgtajā termiņā, tajā skaitā par pakalpojumiem, ko Pasts sniedz Klientam, pamatojoties uz jebkuru citu savstarpēji noslēgtu līgumu;

atjaunot pasta pakalpojumu sniegšanu Klientam 3 (trīs) darba dienu laikā pēc apliecinājuma saņemšanas par visu paredzēto maksājumu veikšanu, par to informējot Klientu;

* + 1. izbeigt Līgumu un veikt galīgo aprēķinu par sniegtajiem pasta pakalpojumiem, ja Klients pēc Pasta pakalpojumu sniegšanas pārtraukšanas un brīdinājuma nosūtīšanas nav veicis samaksu par pasta pakalpojumiem;
  1. **Klienta pienākumi:**
     1. izmantojot pasta pakalpojumus, ievērot Līguma noteikumus, Pasta likumu un citus normatīvos aktus, kas reglamentē Līgumā noteikto pasta pakalpojumu sniegšanu;
     2. veikt norēķinus par saņemtajiem pasta pakalpojumiem Līgumā noteiktajā termiņā un kārtībā;
     3. 10 (desmit) dienu laikā rakstiski paziņot Pastam par datu maiņu: nosaukuma, adreses, E-Pasta adreses, Rēķinu E-pasta adreses, norēķinu konta un citu datu maiņu, kas saistīti ar pasta pakalpojumu sniegšanu;
     4. nodrošināt tikai Klienta autorizētu personu piekļuvi Klienta profilam Vietnē, nodrošinot, ka parole nav pieejama citām personām, kā arī apņemas to neizpaust citām personām un veikt nepieciešamās darbības, lai novērstu iespēju citām personām lietot Klienta profilu Vietnē vai uzzināt paroli;
     5. atbildēt par iesniegto dokumentu pareizību un informācijas patiesumu un atlīdzināt zaudējumus, kas var rasties Pastam vai trešajām personām nepatiesas vai nepilnīgas informācijas sniegšanas rezultātā.
  2. **Klienta tiesības:**
     1. iesniegt pieteikumu Pastam jebkura pasta pakalpojuma saņemšanai;
     2. pieteikt iebildumus un iesniegt sūdzības par pasta pakalpojumiem saskaņā ar normatīvajos aktos noteikto sūdzību iesniegšanas kārtību, un saņemt atbildi mēneša laikā no sūdzības saņemšanas dienas Pastā, ja vien normatīvie akti nenosaka citu atbildes sniegšanas termiņu.

1. **Norēķinu kārtība un atbildība** 
   1. Par saņemtajiem pasta pakalpojumiem Klients maksā saskaņā ar noteiktajā kārtībā apstiprinātiem spēkā esošajiem Pasta pakalpojumu tarifiem, kas apstiprināti normatīvajos aktos noteiktajā kārtībā un ir pieejami Pasta mājas lapā [www.pasts.lv](http://www.pasts.lv) vai konkrētā pasta pakalpojuma noteikumos jeb vienošanās (pēc tās noslēgšanas).
   2. Pasts līdz katra kalendārā (norēķinu) mēneša 10.datumam nosūta Klientam vienotu rēķinu no e-pasta adreses [rekini@pasts.lv](mailto:rekini@pasts.lv) uz Rēķinu e-pastu par Klientam sniegtajiem pasta pakalpojumiem iepriekšējā kalendārajā mēnesī. Klients apmaksā rēķinu 10 (desmit) dienu laikā no rēķina nosūtīšanas dienas.
   3. Par Līgumā noteikto apmaksas termiņu nokavējumu Klients maksā Pastam nokavējuma procentus 0,5% (puses procenta) apmērā no nesamaksātās summas par katru kavējuma dienu. Nokavējuma procentu samaksa neatbrīvo Klientu no Līgumā noteikto saistību izpildes. Klienta veiktie maksājumi vispirms ieskaitāmi nokavējuma procentu, parāda un dzēšanai bez īpaša paziņojuma Klientam.
   4. Beidzoties Līguma darbības termiņam vai izbeidzot Līgumu pirms noteiktā darbības termiņa beigām saskaņā ar Līguma 4.2.apakšpunktā noteikto kārtību:
      1. Pasts veic galīgo aprēķinu par Klientam sniegtajiem pasta pakalpojumiem un Klients veic galīgo norēķinu saskaņā ar Pasta iesniegto rēķinu 10 (desmit) dienu laikā no rēķina nosūtīšanas dienas.
   5. Neviena no Pusēm nav atbildīga par Līgumā paredzēto saistību neizpildi, ja saistību izpilde ir aizkavēta vai neiespējama nepārvaramas varas (force majeure) apstākļu dēļ. Ar nepārvaramas varas apstākļiem saprot dabas katastrofu, karu un jebkura rakstura kara operāciju, blokādi, embargo, eksporta aizliegumu, epidēmiju un citus ārkārtēja rakstura apstākļus, ko Puses nevar paredzēt vai novērst saprātīgiem līdzekļiem.
2. **Līguma darbība**
   1. Līgums stājas spēkā ar abpusējas parakstīšanas brīdi un ir spēkā 5 (piecus) gadus vai līdz līgumcenas sasniegšanai, atkarībā no tā, kurš no nosacījumiem iestāsies pirmais.
   2. Līgumu var izbeigt:
      1. jebkura no Pusēm, rakstiski brīdinot par to otru Pusi vismaz 30 (trīsdesmit) dienas iepriekš;
      2. Pasts, Līguma 2.2.2.apakšpunktā noteiktajā gadījumā, par to rakstiski informējot Klientu.
   3. Līguma attiecības par pabeigtām atzīstamas tad, kad Puses izpildījušas visas savstarpējās saistības un starp tām pilnīgi nokārtoti visi maksājumi.
3. **Personas datu aizsardzība**
   1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
   2. Puses vienojas, ka Līguma izpildes ietvaros tās personas datus apstrādā katra savu mērķu īstenošanai un ir uzskatāma par pārzini attiecībā pret otru Pusi.
   3. Nododot apstrādei fizisko personu datus, Klients atbild par piekrišanu iegūšanu no attiecīgajiem datu subjektiem, ja tāda ir nepieciešama.
   4. Pasts apņemas paziņot ne vēlāk kā 48 stundu laikā Klientam par visiem notikušajiem drošības incidentiem, t.sk. par ārējiem uzbrukumiem Vietnei, ja tas ir radījis vai var radīt draudus Vietnē apstrādātajiem Klienta personas datiem.
   5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
   6. Visi trešo personu prasījumi, kas var rasties šī Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties.
4. **Citi noteikumi**
   1. Līgums pilnībā apstiprina Pušu vienošanos. Nekādi mutiski papildinājumi netiek uzskatīti par Līguma noteikumiem. Ar Līguma noslēgšanu vienlaicīgi zaudē spēku visi Pušu iepriekš slēgtie līgumi un vienošanās, kas attiecas uz šī Līguma priekšmetu (sk. Līguma 1.1.un 1.2.apakšpunktu).
   2. Līguma grozījumi Klientam tiek paziņoti e-pasta vēstules veidā uz E-pastu ne vēlāk kā 30 (trīsdesmit) dienas pirms izmaiņu spēkā stāšanās dienas, paziņojumā norādot arī izmaiņu spēkā stāšanās dienu.
   3. Pušu strīdi tiek izskatīti, Pusēm savstarpēji vienojoties, bet ja Pušu starpā vienošanos panākt nav iespējams, strīds izskatāms Latvijas Republikas normatīvajos aktos paredzētajā kārtībā attiecīgā Latvijas Republikas tiesā.
   4. Puses apņemas neizpaust informāciju, kas saistīta ar Līgumu, kā arī cita veida konfidenciālu informāciju par otras Puses pakalpojumiem, darbību, peļņu, kas tām kļuvusi zināma par otru Pusi saistībā ar Līguma izpildi, kā Līguma darbības laikā, tā arī pēc Līguma izbeigšanās, neatkarīgi no Līguma izbeigšanās pamata. Šie noteikumi neattiecas uz gadījumiem, kad šāda informācija jāsniedz obligāti saskaņā ar Latvijas Republikā spēkā esošajiem normatīvajiem aktiem.
   5. Visus pārējos jautājumus, kas nav atrunāti Līgumā, regulē Latvijas Republikas likumos un citos normatīvajos aktos noteiktās materiālo un procesuālo tiesību normas.
   6. Līgums sagatavots latviešu valodā, parakstīts 2 (divos) eksemplāros ar vienādu juridisko spēku, pa vienam eksemplāram katrai Pusei.
5. **Pušu rekvizīti un paraksti**

|  |  |
| --- | --- |
| Pasts:  **VAS „Latvijas Pasts”**  Ziemeļu iela 10, Lidosta „Rīga”,  Mārupes novads, LV-1000  Vienotais reģistrācijas numurs: 40003052790  Konts Nr.LV49 PARX 0000 8281 3001 5  AS „Citadele Banka”, kods PARXLV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Klients:  **Korupcijas novēršanas un apkarošanas**  **birojs**  Citadeles iela 1, Rīga, LV-1010  Reģ. Nr.90001427791  N/k Nr.LV52 TREL 2040 0070 2200 0  Valsts kase, kods TRELLV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| M.Vilcāns | J.Straume |